Tudomásom szerint egyedül a Maxar/Google rendelkezik viszonylag friss felvétellel. Erről úgy lehet megbizonyosodni, hogy Békéscsaba – Lőkösháza oh. szakaszon lefektették az eredeti pálya bal oldalára az új vágányt, majd a régit elkezdték felújítani. A viszonylag friss műholdképeken ennek látható kell lennie.
Viszont én ezt a megállapítást nem műholdkép alapján tettem meg. Az átjáró hiányát a látottak alapján állapítottam meg, hiszen a vonatról (pontosabban mozdonyról) jól ráláttam.
Az útátjárót viszont jelen esetben nem lehet egyszerűen kitörölni, mert akkor rendezni kell a mezőgazdasági utat is. Viszont ennek a földútnak kereszteződése van egy új építésű lakóúttal (https://www.openstreetmap.org/way/1163708866). Erre az útra a mozdonyról nem láttam rá, úgyhogy a létezését se megerősíteni, se cáfolni nem tudom, így a földút megváltozott vonalát sem tudom.
Szükséges lenne egy újabb helyszíni felmérés (vagy egy friss műholdkép) a keresztező földútra vonatkozólag, ami alapján át lehet alakítani a megszüntetett átjáró környékét.